Doložka vybraných vplyvov

  1.  Základné údaje	
  Názov materiálu	
Nariadenie vlády Slovenskej republiky, ktorým sa ustanovuje výška finančného príspevku na poskytovanie sociálnej služby v zariadeniach  podmienených odkázanosťou na rok 2019	
  Predkladateľ (a spolupredkladateľ)	
Ministerstvo práce, sociálnych vecí a rodiny Slovenskej republiky	
Charakter predkladaného materiálu	 *  Materiál nelegislatívnej povahy	
	 S  Materiál legislatívnej povahy 	
	 *  Transpozícia práva EÚ 	
	
  Termín začiatku a ukončenia PPK	Začiatok:    6.4.2018
Ukončenie: 20.4.2018	
  Predpokladaný termín predloženia na MPK*	24. apríla  2018	
  Predpokladaný termín predloženia na Rokovanie vlády
  SR*	30. mája 2018 	

  2.  Definícia problému	
Návrh nariadenia vlády Slovenskej republiky, ktorým sa ustanovuje výška finančného príspevku na poskytovanie sociálnej služby v zariadeniach  podmienených odkázanosťou na rok 2019  sa predkladá podľa § 78a ods. 10 a 11   zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 331/2017 Z. z.  (ďalej len „zákon“). 
	
  3.  Ciele a výsledný stav	
Úprava výšky finančného príspevku na  spolufinancovanie poskytovania sociálnej služby v zariadeniach  podmienených odkázanosťou odrážajúca zvýšenie nákladovosti sociálnych služieb v nadväznosti na spôsob jeho  určenia a  účelové určenie tohto finančného príspevku na spolufinancovanie ekonomicky oprávnených nákladov  na mzdy a odvody zamestnancov poskytovateľa sociálnej služby v zariadení  a potrebu zohľadnenia vývoja zvyšovania miezd zamestnancov v zariadeniach sociálnych služieb vzhľadom na vývoj minimálnej mzdy a jej výšku na rok 2018.  	
  4.  Dotknuté subjekty	
Ministerstvo práce, sociálnych vecí a rodiny Slovenskej republiky,  obce, resp. verejní poskytovatelia sociálnych služieb v zariadeniach podmienených odkázanosťou na lokálnej úrovni a neverejní poskytovatelia sociálnych služieb v zariadeniach podmienených odkázanosťou na lokálnej i regionálnej úrovni.	
  5.  Alternatívne riešenia	
Alternatívne riešenia neboli posudzované, nakoľko úprava výšky finančného príspevku na poskytovanie sociálnej služby v zariadeniach podmienených odkázanosťou   nariadením vlády  Slovenskej republiky  na rok 2019 vyplýva z prechodného ustanovenia  § 110ag ods. 9  zákona č. 448/2008  Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 331/2017 Z. z. V súlade s týmto prechodným ustanovením výšku finančného príspevku na poskytovanie sociálnej služby v zariadeniach podmienených odkázanosťou podľa § 78a ods. 10 až 12 ustanoví vláda Slovenskej republiky nariadením vlády Slovenskej republiky  prvýkrát na rok 2019. Nevykonanie prechodného ustanovenia zákona o sociálnych službách t.j. nevykonanie úpravy výšky finančného príspevku na poskytovanie sociálnej služby v zariadeniach podmienených odkázanosťou na rozpočtový rok 2019 by vzhľadom na medziročný nárast výšky minimálnej mzdy, ako aj záväzkov zamestnávateľov súvisiacich so zvyšovaním príplatkov za prácu podľa novely Zákonníka práce   vyvolalo riziko nezabezpečenia udržateľnosti poskytovania sociálnych služieb dlhodobej starostlivosti v zariadeniach sociálnych služieb podmienených odkázanosťou, a to v dôsledku nepokrytého nárastu mzdových a ostatných osobných nákladov poskytovateľa sociálnych služieb, a to aj pri zohľadnení viaczdrojového financovania sociálnych služieb podľa § 71 zákona.. 
	
  6.  Vykonávacie predpisy	
Predpokladá sa prijatie/zmena vykonávacích predpisov?                          *   Áno            S  Nie	
  7.  Transpozícia práva EÚ 	
Nejedná sa o transpozíciu práva EÚ.	
  8.  Preskúmanie účelnosti**	
Bez skúmania.	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné

  9.   Vplyvy navrhovaného materiálu	
  Vplyvy na rozpočet verejnej správy
    z toho rozpočtovo zabezpečené vplyvy	 *  Pozitívne	  *     Žiadne	   S   Negatívne	
	  *   Áno	 * Nie	   S  Čiastočne	
  Vplyvy na podnikateľské prostredie
    z toho vplyvy na MSP	 *    Pozitívne	  S     Žiadne	  *   Negatívne	
	 *     Pozitívne	  S     Žiadne	  *   Negatívne	
  Sociálne vplyvy	  S     Pozitívne	  *     Žiadne	  *   Negatívne	
  Vplyvy na životné prostredie	  *     Pozitívne	  S     Žiadne	  *   Negatívne	
  Vplyvy na informatizáciu	  *     Pozitívne	  S     Žiadne	  *   Negatívne	
  Vplyvy na služby pre občana z toho
    vplyvy služieb verejnej správy na občana
    vplyvy na procesy služieb vo verejnej
    správe	
 *     Pozitívne	
  S     Žiadne	
  *   Negatívne	
	 * Pozitívne	  S     Žiadne	  *   Negatívne	

  10.  Poznámky	
Úprava výšky finančného príspevku na poskytovanie sociálnej služby v zariadeniach  podmienených odkázanosťou na rok 2019 bude vychádzať z účelu tohto finančného príspevku s prihliadnutím na vývoj minimálnej mzdy a jej výšku na rok 2018 a s prihliadnutím na vyváženú úroveň spolufinancovania jednotlivých foriem sociálnej služby (pobytovej formy sociálnej služby a ambulantnej  formy sociálnej služby). 
Zákon ustanovil  s účinnosťou od 1. januára 2018  výšku finančného príspevku na poskytovanie sociálnej služby v zariadeniach podmienených odkázanosťou v prílohe č. 6 k tomuto zákonu podľa formy sociálnej služby a podľa stupňa odkázanosti fyzickej osoby na pomoc inej fyzickej osoby, a to na účely poskytovania finančného príspevku  podľa § 71 ods. 6 a § 78a zákona podľa formy sociálnej služby, štruktúry prijímateľov sociálnej služby  podľa stupňa odkázanosti fyzickej osoby na pomoc inej fyzickej osoby a  počtu miest v zariadení zapísaného v registri. Podľa § 78a ods. 10 a 11 zákona výšku finančného príspevku na poskytovanie uvedenej sociálnej služby ustanoví vláda Slovenskej republiky na príslušný kalendárny rok nariadením vlády Slovenskej republiky vždy na obdobie od 1. januára do 31. decembra. 
Negatívne  vplyvy na rozpočet verejnej správy sa očakávajú v dôsledku   zvýšenia finančného príspevku na  poskytovanie sociálnej služby v zariadeniach podmienených odkázanosťou, ktorého výška je odvodená od navýšenia minimálnej mzdy v spojitosti so súvisiacou nákladovosťou služby a účelovým určením finančného príspevku na pokrytie časti nákladov na mzdy, platy a ostatné osobné vyrovnania zamestnancov poskytovateľa sociálnych služieb  najviac vo výške, ktorá zodpovedá výške platu a ostatných osobných vyrovnaní podľa osobitného predpisu a poistnému na verejné zdravotné poistenie, poistnému na sociálne poistenie a povinným príspevkom na starobné dôchodkové sporenie platené zamestnávateľom v rozsahu týchto miezd, platov v konkrétnom zariadení sociálnych služieb. V zariadeniach podmienených odkázanosťou  suma finančného príspevku v prílohe č. 6  k zákonu  vychádza z násobku sumy mesačnej minimálnej mzdy v roku 2017 (435 eur) pre určenie výšky finančného príspevku pri poskytovaní pobytovej služby/mesiac/miesto, a to konkrétne 0,2 násobku sumy minimálnej mzdy na rok 2017  pri II. stupni odkázanosti, 0,45 násobku sumy minimálnej mzdy  na rok 2017 pri III. stupni odkázanosti, 0,6 násobku sumy minimálnej mzdy na rok 2017  pri IV. stupni odkázanosti, 0,85 násobku sumy minimálnej mzdy na rok 2017  pri V. stupni odkázanosti a 1,05 násobku  sumy minimálnej mzdy na rok 2017  pri VI. stupni odkázanosti. Takto diferencovane určené   násobky zo sumy minimálnej mzdy pre jednotlivé stupne odkázanosti fyzickej osoby na pomoc inej fyzickej osoby ( tieto násobky sa od II. stupňa až po VI. stupeň zvyšujú), vychádzajú v zásade  z diferencovaného priemerného časového rozsahu odkázanosti pri sebaobslužných úkonoch, resp. potreby dohľadu pri týchto sebaobslužných úkonoch pri jednotlivých stupňov odkázanosti fyzickej osoby na pomoc inej fyzickej osoby (tento priemerný časový rozsah odkázanosti sa  od II. stupňa až po VI. stupeň zvyšuje-  príloha č. 3 k zákonu o sociálnych službách).
Pri určení  výšky finančného  príspevku pri poskytovaní ambulantnej služby/mesiac/miesto obsadené prijímateľom v rozsahu 8 hodín denne výška  finančného príspevku v prílohe č. 6 k zákonu je  50 % z výšky finančného príspevku pri poskytovaní pobytovej služby/mesiac/miesto.
Navrhovaná  výška finančného príspevku  na poskytovanie sociálnej služby v zariadeniach podmienených odkázanosťou  na rok 2019  vychádza z vývoja sumy minimálnej mzdy (roky 2017, 2018) a jej výšky na rok 2018    tak, aby sa v zásade z hľadiska spôsobu jej určenia   zachovala reálna úroveň doterajšieho spolufinancovania sociálnych služieb v zariadeniach podmienených odkázanosťou zo štátneho rozpočtu. Zároveň vzhľadom na poznatky aplikačnej praxe z hľadiska potreby vyváženej úrovne spolufinancovania pobytovej formy sociálnej služby a ambulantnej sociálnej služby v zariadeniach podmienených odkázanosťou zo štátneho rozpočtu zvyšuje sa  výška finančného príspevku pri poskytovaní ambulantnej sociálnej služby  aj tým, že  sa zvyšuje percentuálny podiel z výšky finančného príspevku pri poskytovaní pobytovej služby/mesiac/miesto na 2/3 t.j. na 66,67%. Odvodzovanie výšky finančného príspevku od výšky minimálnej mzdy vychádza z účelového určenia jeho použitia (spolufinancovanie EON na mzdy a odvody zamestnancov).
Pozitívne sociálne vplyvy sa očakávajú v oblasti zvyšovania dostupnosti a udržateľnosti sociálnych služieb v zariadeniach podmienených odkázanosťou.   Návrh nebude mať vplyv na životné prostredie, vplyv na informatizáciu, podnikateľské prostredie  ani vplyv na služby verejnej správy pre občana. 
	
  11.  Kontakt na spracovateľa	
Mgr. Peter Szabo, riaditeľ odboru sociálnych služieb, Ministerstvo práce, sociálnych vecí a rodiny SR, peter.szabo@employment.gov.sk 
	
  12.  Zdroje	
Rezortné štatistické výkazníctvo o sociálnych  službách,
Centrálny register poskytovateľov sociálnych služieb,
Vlastný informačný systém MPSVR SR zhromažďujúci údaje o poskytnutí finančného príspevku podľa § 71 ods. 6 a § 78a na rozpočtový rok 2018.	
  13.  Stanovisko Komisie pre posudzovanie vybraných vplyvov z PPK	
Komisia uplatňuje k materiálu nasledovné pripomienky a odporúčania:

K doložke vybraných vplyvov
V doložke vybraných vplyvov Komisia žiada označiť v riadku 9. „z toho rozpočtovo zabezpečené vplyvy“ príslušné políčko. V predloženej doložke vybraných vplyvov je potrebné uviesť aj povinné informácie v bode 5. Alternatívne riešenia tak, aby boli v súlade s obsahovými požiadavkami doložky vybraných vplyvov upravenými v časti II. Jednotnej metodiky na posudzovanie vybraných vplyvov.

Vyjadrenie predkladateľa: 
Pripomienka akceptovaná označením príslušného políčka v riadku 9 a uvedením povinných informácii v bode 5 Doložky vybraných vplyvov.

K analýze vplyvov na rozpočet verejnej správy
Komisia žiada vyplniť bod 2.1.1. Financovanie návrhu – „Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy“.

Vyjadrenie predkladateľa:
Pripomienka akceptovaná doplnením bodu 2.1.1Analýzy vplyvov na rozpočet verejnej správy

Komisia žiada doplniť vysvetlenie zmeny štruktúry prijímateľov sociálnej služby v oboch prípadoch (v prípade pobytovej aj ambulantnej sociálnej služby; krok 2 pri výpočte celkových vplyvov na rozpočet verejnej správy). Predmetný návrh nariadenia vlády neupravuje kritériá pre posudzovanie rôznych stupňov odkázanosti. Zmena v štruktúre poberateľov tak nemôže vznikať z titulu tohto návrhu. 

Vyjadrenie predkladateľa:
Pripomienka akceptovaná doplnením odôvodnenia zmien v štruktúre prijímateľov sociálnych služieb pobytovej aj ambulantnej sociálnej služby a jej vplyvu na kvantifikáciu rozpočtových dôsledkov návrhu.

Komisia žiada o vysvetlenie predpokladov o navyšovaní počtu dostupných kapacít. Celkový vplyv na rozpočet verejnej správy je napočítaný pri predpoklade, že dôjde k naplneniu všetkých dodatočne otvorených kapacít hneď od začiatku roka 2019. Komisia žiada vysvetliť, či ide o realistický predpoklad a nie nadhodnotený vplyv na rozpočet verejnej správy.

Vyjadrenie predkladateľa:
Pripomienka akceptovaná odôvodnením navyšovania počtu kapacít.

Komisia žiada o doplnenie štruktúry poberateľov na roky 2020 a 2021 použitých pri kvantifikácii vplyvov v rokoch 2020 a 2021. Rovnako Komisia žiada doplniť počty predpokladaných novootvorených kapacít v rokoch 2020 a 2021 v rámci rôznych zariadení a vysvetlenie, kde chýbajú dostupné kapacity.

Vyjadrenie predkladateľa:
Pripomienka neakceptovaná. Pri kvantifikácii vplyvov na štátny rozpočet na roky 2020 a 2021 sa vychádza iba z odhadovaného medziročného nárastu počtu miest v zariadeniach sociálnych služieb podmienených odkázanosťou a neprihliada sa na zmenu štruktúry prijímateľov sociálnych služieb, ktorá bude ustálená v dôsledku zosúladenia, právoplatným rozhodnutím príslušnej obce a príslušného vyššieho územného celku, v rozsahu ich pôsobnosti, priznaného stupňa odkázanosti na pomoc inej fyzickej osoby, so  skutkovým stavom tejto odkázanosti. S účinnosťou od 1. januára 2018 novou právnou úpravou podmienok poskytovania finančného príspevku na poskytovanie sociálnej služby v zariadeniach podmienených odkázanosťou ide o priamu väzbu výšky tohto finančného príspevku na priznaný stupeň odkázanosti  na pomoc inej fyzickej osoby, čo vyvolalo pri nábehu tejto  novej právnej úpravy  iniciovanie konaní o odkázanosti na sociálnu službu po zmene stupňa odkázanosti ( § 80 písm. c) tretí bod zákona o sociálnych službách, § 81 písm. b) tretí bod zákona o sociálnych službách). Celková potreba zvýšenia kapacít vychádza z demografickej štruktúry obyvateľstva, to jest starnutia populácie SR, zvyšovania počtu občanov s ťažkým zdravotným postihnutím. Z vnútorných prieskumov jednoznačne vyplýva, že dopyt po sociálnych službách, najmä pobytových a tiež ambulantných, ďaleko prevyšuje ponuku existujúcich kapacít, o čom svedčia aj evidencie žiadateľov o uzatvorenie zmluvy o poskytovaní sociálnej služby, ktoré sú povinní viesť samosprávne orgány a kde čakacie lehoty v niektorých prípadoch sú niekoľko mesiacov a pri vybraných druhoch sociálnych služieb ide aj o viacročné čakacie lehoty na umiestnenie.

K analýze sociálnych vplyvov
Text v bode 4.1 Komisia odporúča v súlade s metodickým postupom pre analýzu sociálnych vplyvov nahradiť textom „bez vplyvu“.
V bode 4.2 v časti prístupu k zdrojom, právam, tovarom a službám Komisia odporúča vypustiť slovné spojenie „.a to“ a v časti týkajúcej sa zraniteľných skupín Komisia odporúča text „Návrh nariadenia týmto vytvára podmienky na zvýšenie zamestnanosti.“ takisto vypustiť.
Text v bode 4.3 v súlade s metodickým postupom pre analýzu sociálnych vplyvov Komisia odporúča nahradiť textom „bez vplyvu“. 
V bode 4.4 v časti týkajúcej sa dosahu na fungovanie trhu práce Komisia odporúča uvedený text v súlade s metodickým postupom pre analýzu sociálnych vplyvov nahradiť textom „bez vplyvu“. 

Vyjadrenie predkladateľa:
Pripomienky akceptované úpravou Analýzy sociálnych vplyvov v zmysle pripomienok.

III. Záver: Stála pracovná komisia na posudzovanie vybraných vplyvov vyjadruje 

nesúhlasné stanovisko

s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.